V. V. S. Aiyar

Ụlọ India

**Varahaneri Venkatesa Subramaniam Aiyar** (2 Eprel 1881 - 3 Jun 1925), nke a makwaara dị ka **V. V. S. Aiyar**, bụ onye India na-eme mgbanwe si Tamil Nadu onye lụsoro Ọchịchị ndị Britain na India ọgụ. Ndị ya na ha dịkọrọ ndụ gụnyere Subramanya Bharathi na V.O. Chidambaram Pillai, bụ ndị debanyere aha n'ụdị agha nke iguzogide gọọmentị Britain. Ya na V. D. Savarkar tụkọrịtara echiche n'oge ọ nọrọ na India House na London. Ọ gbara ọsọ gaa mba ọzọ na Pondicherry, mgbe ahụ n'okpuru Ọchịchị France, mgbe ọrụ agha ya dọtara akwụkwọ ikike maka njide ya site n'aka gọọmentị Britain.&nbsp;

Aiyar bụkwa onye edemede Tamil ma a na-ewere ya dị ka nna nke akụkọ mkpirikpi Tamil nke oge a. Ọ sụgharịkwara *Ramavatharam* nke Kambar na Tirukkural n'asụsụ Bekee. V.V.S Aiyar bụ onye nduzi nke Vanchinathan.

## Ndụ Mmalite
A mụrụ Venkatesa Subramaniam Aiyar na 2 Eprel 1881 na mpaghara Varahaneri dị na Tiruchi. Mgbe ọ gụsịrị akwụkwọ otaakara ya, ọ gara na St. Joseph's College wee nweta nzere B.A. ya na akụkọ ihe mere eme, ndọrọ ndọrọ ọchịchị, na Latin; ọ mụrụ maka ọrụ iwu wee gafee ule Pleader (onye ọka iwu nta) na Mahadum Madras na 1902. Mgbe ahụ, ọ rụrụ ọrụ dị ka onye ọkaiwu nta n'ụlọ ikpe mpaghara nke Tiruchi. Aiyar kwagara Rangoon na 1906 wee malite ịrụ ọrụ dị ka onye na-eto eto n'ullọikpe onwe onye nke onye ọkaiwu Bekee. Site na Rangoon, ọ gawara London na 1907 wee debanye aha na Lincoln's Inn na-ezube ịghọ onye ọka iwu. Mgbe ọ nọ na London, Aiyar ghọrọ onye otu India House. Aiyar wee malite itinye aka na ọgụ maka Nnwere onwe India. Aiyar nwere nwa nwoke na ụmụ nwanyị abụọ.

## Ndị Enyi
Venkatesa Subramaniam Aiyar bụ ezigbo enyi Shuddhananda Bharati; ya na ya malitere Bharadwaja Ashram na Cheranmadevi.

## Ọrụ ndọrọ ndọrọ ọchịchị
Àgwà ịkpa aghara nke Aiyar kpaliri British Raj na 1910 ka o nye akwụkwọ ikike maka njide ya maka ebubo e boro ya na o so na nkata aghụghọ a kpara na London na Paris. Aiyar gbara arụkwaghịm na Lincoln's Inn wee gbaga Paris. Ọ bụ ezie na ọ chọrọ ịnọgide na Paris dị ka onye ndọrọ ndọrọ ọchịchị gbara ọsọ, ọ ghaghị ịlaghachi India. Aiyar rutere na Pondicherry na 4 Disemba 1910 na-eme ka ọ bụ onye Alakụba iji gbanahụ njide ma nọrọ ebe ahụ dị ka onye ọsọ chụrụ. Aiyar nọgidere na Pondicherry ihe karịrị afọ iri. Mgbe ọ nọ na Pondicherry, Aiyar zutere ndị òtù mgbanwe ibe ya Subramanya Bharathi na Aurobindo. Na Pondicherry, Aiyar sonyere na atụmatụ igbu Ashe, onye nchịkọta nke Tirunelveli. Otu n'ime ụmụ akwụkwọ ya, Vanchinathan gburu Ashe. N'ihi ya, nnukwu nsogbu bilitere ọzọ maka Aiyar na enyi ya Subramanya Bharathi.

N'abalị iri abụọ na abụọ n'ọnwa Septemba n'afọ 1914, ụgbọ mmiri ndị Germany bụ SMS Emden banyere n'ọdụ ụgbọ mmiri Madras wee tụọ obodo ahụ bọmbụ. Gọọmentị ndị Britain na-achị ala ahụ boro nke a ụta maka ọrụ nke ndị a chụgara na Pondicherry, ma gbaa Gọvanọ France ume ịchụpụ Aiyar na ndị enyi ya n'Africa. Ndị uwe ojii France wetara ọtụtụ ebubo megide ndị na-eme mgbanwe, mana ha enwetaghị ikpe ha ikpe. N'oge a, Aiyar sụgharịrị Tirukkural n'asụsụ Bekee. O mechara kpughee na ọ chọrọ ịhapụ ihe nketa ma ọ bụrụ na a manyere ya ịhapụ mba ahụ.

Aiyar laghachiri Madras mgbe Agha Ụwa Mbụ gasịrị ma rụọ ọrụ dị ka onye nchịkọta akụkọ nke akwụkwọ akụkọ Desabhaktan (Patriot). E jidere ya na 1921 maka ebubo ịgba ọchịchị mgba okpuru ma nọrọ ọnwa itoolu n'ụlọ mkpọrọ. Mgbe ọ nọ n'ụlọ mkpọrọ, Aiyar dere akwụkwọ A Study of Kamba Ramayana.

Dị ka onye edemede, a na-akpọkarị Aiyar "onye guzobere" ụdị akụkọ dị mkpirikpi na Tamil.

## Okwu Cheranmahadevi Gurukulam
N'oge Non-cooperation movement (1919-1922) e nwere nkwekọrịta n'etiti ndị na-akwado Indian National Congress ka ha ghara iziga ụmụ ha n'ụlọ akwụkwọ agụmakwụkwọ ndị Britain ma Aiyar malitere Gurukulam na Cheranmadevi nwere nkwado ego sitere na Tamilnadu Congress. N'afọ 1923 ruo 24 esemokwu banyere ịkpa ókè agbụrụ malitere n'ụlọ akwụkwọ a mgbe a na-enye ụmụ akwụkwọ ndị Brahmin na ndị na-abụghị ndị Brahmin nri n'ebe dị iche iche. Mahatma Gandhi gbalịrị ime ka okwu a dajụọ ma dozie nsogbu a na ihe omume ahụ mere ka Periyar hapụ nzukọ Congress na 1925 Kanchipuram ma sonye na Justice Party.

## Ọrụ ya dịka onye edemede
Aiyar sụgharịrị ọrụ niile nke ederede Kural gaa n'asụsụ Bekee, nke ghọrọ nsụgharị Bekee mbụ zuru ezu sitere n'aka onye ọkà mmụta obodo. Ndị ọkà mmụta dị iche iche, gụnyere onye ọkà mmụta Czech Kamil Zvelebil, na-ewere ọrụ Aiyar dị ka nke kachasị gosipụta agụmakwụkwọ n'ime nsụgharị Bekee niile e mere ruo mgbe ahụ, gụnyere nke ndị ọkà mmụta Bekee. Ọ sụgharịkwara *Ramavatharam* nke Kambar dere na narị afọ nke iri na abụọ CE.

## Ndụ onwe onye
V.V.S. Aiyar lụrụ Bhagyalakshmi Ammal ma mụta nwa nwanyị aha ya bụ Subhadra na nwa nwoke aha ya bụ Krishnamurthy. &#x5B;**'&#x5D;</sup> N'afọ ndị sochiri, nwa ya nwoke ghọrọ onye dọkịta na-arụ ọrụ na Trichirapalli. 

== Ọnwụ ==
Mmírí riri Aiyar na mmiri ọgbanankume Papanasam, ebe ọ na-agbalị ịzọ nwa ya nwanyị Subhadra mmiri na-eri, na 3 Jun 1925. <sup class="noprint Inline-Template Template-Fact" style="white-space:nowrap;">&#x5B;**'&#x5D;

## Hụkwa

* Nsụgharị Tirukkural
* Nsụgharị Tirukkural gaa n'asụsụ Bekee
* Ndepụta nke ndị nsụgharị gaa na Bekee

## Edensibịa
**Ihe ndị e dere n'akwụkwọ**

**Akwụkwọ Ndị O Dere** 
 

## Njikọ mpụga

*  Ọrụ sitere n'aka ma ọ bụ banyere V. V. S. Aiyarna na Wikisource